
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 304 


22 Μαρτίου 2001 


ΑΠΟΦΑΣΕΙ Σ 

Αριθ. Δ15/Φ19/θίκ. 5146 

Μεταβίβαση στον Ειδικό Γραμματέα της "Ειδικής Γραμ- 
ματείας για την Ανταγωνιστικότητα", τον Π ροϊστάμενο 
της Ειδικής Υπηρεσίας Διαχείρισης (ΕΥΔ) του Επιχει¬ 
ρησιακού Προγράμματος "Ανταγωνιστικότητα" και 
τους Προϊσταμένους των Μονάδων της Ε.Υ.Δ. του δι¬ 
καιώματος να υπογράφουν "Με εντολή Υπουργού". 

Ο ΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

1. Τις διατάξεις: 

α. του άρθρου 29 του Ν. 1558/1985 (ΦΕΚ Α 137) "Κυ¬ 
βέρνηση και Κυβερνητικά Όργανα", όπως τροποποιήθηκε 
με τις παραγράφους 4 και 8 του άρθρου 7 του Ν. 
1943/1991 (ΦΕΚ 50 Α) και του άρθρου 29 Ατού ιδίου νό¬ 
μου που προστέθηκε με το άρθρο 27 του Ν. 2081/1992 
(ΦΕΚ 154 Α) και αντικαταστάθηκε με το άρθρο 1 παρ. 2α 
του Ν. 2469/1997 (ΦΕΚ 38 Α). 

β. της παραγράφου 1 του άρθρου 8 του Ν. 2026/1992 
(ΦΕΚ 43 Α) "Ρύθμιση θεμάτων οργάνωσης και προσωπι¬ 
κού της Δημόσιας Διοίκησης και άλλες διατάξεις". 

γ. του Π.Δ. 381/1989 (ΦΕΚ 168 Α) "Οργανισμός του 
Υπουργείου Βιομηχανίας, Ενέργειας και Τεχνολογίας", 
όπως τροποποιήθηκε και συμπληρώθηκε με το Π.Δ. 
191/1996 (ΦΕΚ 154 Α/10.7.1996). 

δ. του Π.Δ. 27/1996 (ΦΕΚ 19 Α) "Συγχώνευση των 
Υπουργείων Τουρισμού, Βιομηχανίας, Ενέργειας και Τε¬ 
χνολογίας και Εμπορίου στο Υπουργείο Ανάπτυξης". 

ε. του Ν.2860/2000 (ΦΕΚ 251 Α) "Διαχείριση, παρακο¬ 
λούθηση και έλεγχος του Κοινοτικού Πλαισίου Στήριξης 
και άλλες διατάξεις". 

στ. της υπ’ αριθμ. Δ13/Φ5.27/18038/2000 (ΦΕΚ 1502 Β) 
Κοινής Υπουργικής Απόφασης (Κ.Υ.Α.) Σύσταση Ειδικής 
Γραμματείας για την Ανταγωνιστικότητα και Ειδικής Υπη¬ 
ρεσίας Διαχείρισης Επιχειρησιακού Προγράμματος 
"Ανταγωνιστικότητα". 

2. Την υπ’ αριθμ. 5932/22.12.2000 (ΦΕΚ 6/Γ/10.1.2001) 
απόφαση του Πρωθυπουργού και του Υπουργού Ανάπτυ¬ 
ξης "Διορισμός Ειδικού Γ ραμματέα στο Υπουργείο Ανά¬ 
πτυξης". 

3. Την υπ’αριθμ. 1262/31.1.2001 (ΦΕΚ 152/Β/15.2.2001) 
απόφαση του Υπουργού Ανάπτυξης Διορισμός Προϊστα¬ 


μένου στην Ειδική Υπηρεσία Διαχείρισης του Επιχειρη¬ 
σιακού Προγράμματος "Ανταγωνιστικότητα". 

4. Το γεγονός ότι με την παρούσα απόφαση δενπροκα- 
λείται δαπάνη σε βάρος του Κρατικού Προϋπολογισμού. 

5. Την ανάγκη διασφάλισης της εύρυθμης και αποδοτι¬ 
κής λειτουργίας των Υπηρεσιών της Ειδικής Γ ραμματείας 
για την Ανταγωνιστικότητα, αποφασίζουμε: 

Άρθρο 1 

Μεταβιβάζουμε στον Ειδικό Γ ραμματέα της "Ειδικής 
Γ ραμματείας για την Ανταγωνιστικότητα", στον Προϊστά¬ 
μενο της Ειδικής Υπηρεσίας Διαχείρισης του Ε.Π. "Αντα¬ 
γωνιστικότητας" και στους Προϊσταμένους των Μονάδων 
της Ειδικής Υπηρεσίας Διαχείρισης του Ε.Π. "Ανταγωνι¬ 
στικότητα" το δικαίωμα να υπογράφουν "Με εντολή 
Υπουργού" τις πράξεις και άλλα έγγραφα που αναφέρο- 
νται στα επόμενα άρθρα. 

Άρθρο 2 

Στον Ειδικό Γ ραμματέα Ανταγωνιστικότητας: 

1. Την έκδοση οδηγιών προς τις μονάδες της Ειδικής 
Γ ραμματείας Ανταγωνιστικότητας για τον συντονισμό 
των δραστηριοτήτωντους, με σκοπό την αποτελεσματική 
εφαρμογή της κυβερνητικής πολιτικής και την εύρυθμη 
λειτουργία τους. 

2. Την τοποθέτηση και μετακίνηση των Προϊσταμένων 
των Μονάδων. 

3. Τις εκπαιδευτικές άδειες και τις άδειες άνευ αποδο¬ 
χών των υπαλλήλων της Υπηρεσίας. 

4. Τις κανονικές άδειες του Προϊσταμένου της Ειδικής 
Υπηρεσίας Διαχείρισης (Ε.Υ.Δ.). 

5. Τις πράξεις και τα έγγραφα για την μετάβαση στο 
εξωτερικό για εκτέλεση υπηρεσίας όλων των υπαλλήλων. 

6. Τις πράξεις και τα έγγραφα για την μετακίνηση εκτός 
έδρας στο εσωτερικό καιτο εξωτερικό του Προϊσταμένου 
της ΕΥΔ. 

7. Τις πράξεις και τις πειθαρχικές αποφάσεις πειθαρχι¬ 
κής διαδικασίας εφόσον, επιλαμβάνεται ως πειθαρχικούς 
προϊστάμενος, κατά τις κείμενες διατάξεις ο Γ ενικός ή ο 
Ειδικός Γραμματέας. 

8. Τις απαντήσεις σε ερωτήματα υπηρεσιών ή νομικών 
προσώπων, εφόσον δεν είναι νομολογιακά λυμένα. 

9. Τις αποφάσεις, τις πράξεις και εντολές για την πραγ¬ 
ματοποίηση δαπανών του τακτικού προϋπολογισμού, τη 

διενέργεια δημόσιων μειοδοτικών διαγωνισμών, τις απο¬ 
φάσεις κατακύρωσης των αποτελεσμάτων αυτών καθώς 
και τις συμβάσεις προμηθειών ή εκτελέσεως εργασιών ή 
αναθέσεως έργου για ποσό έως 20.000.000 δρχ. 

10. Τις αποφάσεις ορισμού εκκαθαριστή, που προβλέ- 
πονται από την παρ. 2 του άρθρου 1 της απόφασης 
194902/69 του Υπουργείου Οικονομικών (ΓΛΚ) "Περί της 
διαδικασίας πληρωμών σταθερών, διαρκούς ή περιοδι¬ 
κού χαρακτήρα δαπανών. 

11. Τις αποφάσεις σύστασης και συγκρότησης συλλο¬ 
γικών οργάνων, επιτροπών και ομάδων εργασίας που με¬ 
τέχουν άτομα εκτός Υπουργείου ως και πράξεις ορισμού 
μελών επιτροπών και ομάδων εργασίας που λειτουργούν 
εκτός της Ειδικής Γραμματείας. 

12. Τις αποφάσεις αποσπάσεων υπαλλήλων άλλων φο¬ 
ρέων στην Ειδική Γραμματεία Ανταγωνιστικότητας και 
αντιστρόφως. 

13. Τις προκηρύξεις διαγωνισμώνή επιλογών για το διο¬ 
ρισμό ή πρόσληψη προσωπικού στην Ειδική Γραμματεία 
Ανταγωνιστικότητας. 

14. Τα έγγραφα προς τα Όργανα της Ευρωπαϊκής Ένω¬ 
σης με τις θέσεις και απόψεις της Ειδικής Γ ραμματείας 
Ανταγωνιστικότητας. 

15. Την έγκριση του Συμπληρώματος Προγραμματι¬ 
σμού, της ετήσιας έκθεσης, της τελικής έκθεσης και της 
ενδιάμεσης αξιολόγησης του ΕΠ.ΑΝ, τα οποία προετοι¬ 
μάζονται και υποβάλλονται από την ΕΥΔ και την μέριμνα 
για την έγκρισή τους από την Επιτροπή Παρακολούθη¬ 
σης. 

16. Την υπογραφή των αποφάσεων ένταξης των πράξε¬ 
ων στα μέτρα του ΕΠ.ΑΝ. 

17. Την άσκηση ελέγχου των λειτουργιών της Ειδικής 
Υπηρεσίας σε σχέση με θέματα που θέτουν η Αρχή Πλη¬ 
ρωμής, η Επιτροπή Δημοσιονομικού Ελέγχου και τα Ελε¬ 
γκτικά όργανα της Ευρωπαϊκής Ένωσης (Μονάδα Γ ελέγ¬ 
χου παρ. 3 άρθρο 4 της Δ13/Φ.5.27/18038/2000 ΦΕΚ 
1502/Β). 

18. Την έγκριση του Προγράμματος Τεχνικής Βοήθειας 
που υποβάλλεται απάτην ΕΥΔ-ΕΠ.ΑΝ. 

19. Τον ορισμό των Προϊσταμένων των επιμέρους Μο¬ 
νάδων της ΕΥΔ-ΕΠΑΝ μετά από πρόταση του προϊσταμέ¬ 
νου της ΕΥΔ-ΕΠΑΝ. 

Άρθρο 3 

Στον Προϊστάμενο της Ειδικής Υπηρεσίας Διαχείρισης 
του Επιχειρησιακού Προγράμματος Ανταγωνιστικότητας: 

1. Πράξεις και έγγραφα που αποσκοπούν: 

α) στον προγραμματισμό και συντονισμό των δραστη¬ 
ριοτήτων των υπηρεσιακών μονάδων, που υπάγονται 
στην Ειδική Υπηρεσία Διαχείρισης (Ε.Υ.Δ.). 

β) στην εξασφάλιση της συνεργασίας και του συντονι¬ 
σμού με άλλα υπουργεία και λοιπούς φορείς και υπηρε¬ 
σίες σε θέματα αρμοδιότητας της Ε.Υ.Δ. 

2. Τα έγγραφα για την έκδοση των οποίων απαιτείται η 
σύμπραξη δύο ή περισσοτέρων Μονάδων. 

3. Τις απαντήσεις στις αιτήσεις θεραπείας ή επανεξέτα¬ 
σης θεμάτων πολιτών ή νομικών προσώπων ή υπαλλήλων 
κατά ενεργειών ή παραλείψεων της Υπηρεσίας. 

4. Τις πράξεις και τα έγγραφα συγκρότησης επιτροπών 
και ομάδων εργασίας για θέματα αρμοδιότητας της 
Ε.Υ.Δ. 

5. Τις κανονικές άδειες των Προϊσταμένων των Μονά¬ 
δων της Ε.Υ.Δ. 


6. Τηνπροσυπογραφή κάθε εγγράφου που υπογράφε¬ 
ται από υπερκείμενο όργανο. 

7. Τις αποφάσεις για την μετακίνηση εκτός έδρας στο 
εσωτερικό των υπαλλήλων της Ειδικής Υπηρεσίας. 

8. Την αξιολόγηση των Προϊσταμένωντων Μονάδωντης 
ΕΥΔ. 

9. Την τοποθέτηση και μετακίνηση των υπαλλήλων στις 
Μονάδες της ΕΥΔ. 

10. Τη θέση σε "Αρχείο" εγγράφων για τα οποία δεν 
απαιτείται ενέργεια. 

11. Τις πράξεις και τα έγγραφα που αφορούν: 

α) Την κατάρτιση του συμπληρώματος προγραμματι¬ 
σμού και τις προσαρμογές του. Την έγκριση των κριτη¬ 
ρίων ένταξης των πράξεων στα μέτρα του επιχειρησιακού 
προγράμματος. (Μονάδα Α παρ. 1 άρθρο 4 Δ13/Φ5.27/ 
18038/2000 Κ.Υ.Α.) 

β) Την σύνταξη της ετήσιας και της τελικής έκθεσης του 
επιχειρησιακού προγράμματος και την μέριμνα για την 
υποβολή τους στην επιτροπή παρακολούθησης, στη δια¬ 
χειριστική αρχή του ΚΠΣ και τη διαβίβασή τους στην Επι¬ 
τροπή. (Μονάδα Α παρ. 2 ιδίας Κ.Υ.Α.) 

γ) Την πραγματοποίηση της ενδιάμεσης αξιολόγησης 
του επιχειρησιακού προγράμματος και την επεξεργασία 
προτάσεων για την αξιοποίηση των αποτελεσμάτων της 
ενδιάμεσης αξιολόγησης. (Μονάδα Α παρ. 3 ιδίας Κ.Υ.Α.) 

δ) Την συνεργασία με τη διαχειριστική αρχή του ΚΠΣ, 
την Επιτροπή Παρακολούθησης του επιχειρησιακού προ¬ 
γράμματος και την Επιτροπή ΕΚ για την παροχή σε αυτές 
κάθε πληροφορίας που ζητείται στο πλαίσιο εφαρμογής 
του επιχειρησιακού προγράμματος. Την εφαρμογή και 
εξειδίκευση όπου απαιτείται των απαραίτητων εργαλεί¬ 
ων, προτύπων και προδιαγραφών για την σωστή λειτουρ¬ 
γία της διαχειριστικής αρχής. Την συνεργασία με άλλες 
αρμόδιες υπηρεσίες και δημόσιους φορείς για θέματα 
του επιχειρησιακού προγράμματος και την μέριμνα για 
την παροχή στοιχείων προόδου εκτέλεσης των πράξεων 
στις αρμόδιες για την χρηματοδότηση δημόσιες υπηρε¬ 
σίες. (Μονάδα Α παρ. 6 και Μονάδα Βπαρ. 3 ιδίας Κ.Υ.Α.) 

ε) Την μέριμνα για την έκδοση των αποφάσεων ένταξης 
των πράξεων στα μέτρα του επιχειρησιακού προγράμμα¬ 
τος μετά την ολοκλήρωση της διαδικασίας διατύπωσης 
γνώμης της διαχειριστικής αρχής του ΚΠΣ και των αρμο¬ 
δίων Υπουργείων. Την εξέταση και την υποβολή προτά¬ 
σεων των σταδίων εξέλιξης των έργων που η εκτέλεσή 
τους διέπεται από τον Ν. 1418/1984, και για τα οποία και 
απαιτείται προέγκριση. (Μονάδα Βπαρ. 1 δ ιδίας Κ.Υ.Α.) 

στ) Την προέγκριση των σταδίων εξέλιξης των πράξεων 
η εφαρμογή των οποίων διέπεται από τον ν. 1418/1984. 
(άρθρο 6 Ν. 2860/2000 Μονάδα Β παρ. 4 ιδίας Κ.Υ.Α.) 

ζ) Την έγκριση των μέτρων υποστήριξης τωντελικών δι¬ 
καιούχων προκειμένου να ανταποκριθούν στις υποχρεώ¬ 
σεις τους. (Μονάδα Β παρ. 5 ιδίας Κ.Υ.Α.) 

η) Την έγκριση των ελέγχων στις πράξεις, μετάτηνγνω- 
στοποίηση ολοκλήρωσης από τον τελικό δικαιούχο και 
την έκδοση της βεβαίωσης τήρησης των υποχρεώσεων 
του τελικού δικαιούχου, (άρθρο 6 Ν. 2860/2000 Μονάδα Γ 
παρ. 1γ ιδίας Κ.Υ.Α.) 

θ) Την έγκριση της συγκρότησης ελεγκτικού οργάνου 
στις περιπτώσεις που υπάρχουν βάσιμες ενδείξεις για την 
ύπαρξη παρατυπιών, τη διενέργεια του ελέγχου και την 
έκδοση του σχετικού πορίσματος και την ολοκλήρωση 
της διαδικασίας μέχρι το οριστικό κλείσιμο του θέματος. 
(Μονάδα Γ παρ. 4 ιδίας Κ.Υ.Α.) 

ι) Την έγκριση των εκθέσεων ελέγχου (Μονάδα Γ παρ. 5 
ιδίας Κ.Υ.Α.) 

ια) Την μέριμνα για την κατάρτιση του προγράμματος 
ενεργειών τεχνικής βοήθειας-στήριξης και την υποβολή 
του για έγκριση στο ΥΠΕΘΟ. (Μονάδα Δ παρ. 1 ιδίας 
Κ.Υ.Α.). 

Άρθρο 4 

Στους Προϊσταμένους των Μονάδων της Ειδικής Υπη¬ 
ρεσίας Διαχείρισης του Επιχειρησιακού Προγράμματος 
Ανταγωνιστικότητας: 

I) Γενικές Εξουσιοδοτήσεις: 

1. Πράξεις και έγγραφα που αποσκοπούν: 

α) στον προγραμματισμό και συντονισμό των δραστη- 
ριοτήτωντης υπηρεσιακής μονάδας που προ'ΐστανται. 

β) στην εξασφάλιση της συνεργασίας και του συντονι¬ 
σμού με άλλα υπουργεία και λοιπούς φορείς σε θέματα 
αρμοδιότητας της Μονάδας. 

2. Τις απαντήσεις στις αιτήσεις θεραπείας ή επανεξέτα¬ 
σης θεμάτων πολιτών ή νομικών προσώπων ή υπαλλήλων 
κατά ενεργειών ή παραλείψεων της Μονάδας της οποίας 
προΐστανται. 

3. Τις κανονικές άδειες των υπαλλήλων της Μονάδας. 

4. Προσυπογράφουν κάθε έγγραφο της Μονάδας τους 
που υπογράφεται από υπερκείμενο όργανο. 

5. Την αξιολόγηση των υπαλλήλων της Μονάδας τους. 

II) Ειδικές Εξουσιοδοτήσεις: 

1. Στον Προϊστάμενο της Μονάδας Α: 

Τις πράξεις και τα έγγραφα που αφορούν: 

• Την μέριμνα για την κατάρτιση του συμπληρώματος 
προγραμματισμού και τις προσαρμογές του. Την επεξερ¬ 
γασία και την εισήγηση των κριτηρίων ένταξης των πρά¬ 
ξεων στα μέτρα του επιχειρησιακού προγράμματος. (Μο¬ 
νάδα Α παρ. 1 άρθρο 4 της Δ13/Φ5.27/18038/2000 Κ.Υ.Α.) 

• Την μέριμνα για την σύνταξη της ετήσιας και της τελι¬ 
κής έκθεσης του επιχειρησιακού προγράμματος και την 
προετοιμασία για την υποβολή τους στην επιτροπή παρα¬ 
κολούθησης, στη διαχειριστική αρχή του ΚΠΣ και τη δια¬ 
βίβασή τους στην Επιτροπή. (Μονάδα Α παρ. 2 ιδίας 
Κ.Υ.Α.) 

• Την οργάνωση και παρακολούθηση της ενδιάμεσης 
αξιολόγησης του επιχειρησιακού προγράμματος. Την 
επεξεργασία προτάσεων για την αξιοποίηση των αποτε¬ 
λεσμάτων της ενδιάμεσης αξιολόγησης. (Μονάδα Α παρ. 
3 ιδίας Κ.Υ.Α.) 

• Την οργάνωση και παρακολούθηση της δημοσιότη¬ 
τας του επιχειρησιακού προγράμματος σε συνεργασία με 
την διαχειριστική αρχή του ΚΠΣ. (Μονάδα Α παρ. 4 ιδίας 
Κ.Υ.Α.) 

• Την παρακολούθηση της πορείας εφαρμογής του επι¬ 
χειρησιακού προγράμματος στα πλαίσια των κοινωνικο¬ 
οικονομικών συνθηκών του τομέα, των τεθέντων στόχων 
και ειδικότερα όσον αφορά τους ποσοτικοποιημένους 
δείκτες και των προοπτικών εξέλιξης και την εισήγηση μέ¬ 
τρων αναθεώρησής του. Την παρακολούθηση της προό¬ 
δου συναφών με το επιχειρησιακό πρόγραμμα έργων. 
(Μονάδα Α παρ. 5 ιδίας Κ.Υ.Α.) 

• Την προετοιμασία των στοιχείων που απαιτούνται για 
την συνεργασία με τη διαχειριστική αρχή του ΚΠΣ, την 
Επιτροπή Παρακολούθησης του επιχειρησιακού προ¬ 
γράμματος και την Επιτροπή ΕΚγιατηνπαροχή κάθε πλη¬ 
ροφορίας για το Επιχειρησιακό Πρόγραμμα. Την μέριμνα 
για την εφαρμογή και εξειδίκευση όπου απαιτείται των 
απαραίτητων εργαλείων, προτύπων και προδιαγραφών 


για την σωστή λειτουργία της διαχειριστικής αρχής. (Μο¬ 
νάδα Α παρ. 6 ιδίας Κ.Υ.Α.) 

• Την μέριμνα για την επεξεργασία και την εισήγηση θε¬ 
μάτων, σε συνεργασία με τις υπόλοιπες μονάδες, στην 
επιτροπή παρακολούθησης στο πλαίσιο του κανονισμού 
λειτουργίας της. (Μονάδα Α παρ. 7 ιδίας Κ.Υ.Α.) 

• Την μέριμνα για την αποστολή στην Επιτροπή ΕΚ 
όλων των τυποποιημένων αρχείων (ίΐεΐ ίίΙθε) που προβλέ- 
πονται για την ηλεκτρονική διασύνδεση με την Επιτροπή 
για το επιχειρησιακό πρόγραμμα στα πλαίσια του προ¬ 
γραμματισμού. (Μονάδα Α παρ. 8 ιδίας Κ.Υ.Α.) 

2. Στον Προϊστάμενο της Μονάδας Β: 

Τις πράξεις και τα έγγραφα που αφορούν: 

• Τη μέριμνα για την εφαρμογή των διαδικασιών έντα¬ 
ξης των πράξεων στα μέτρα του επιχειρησιακού προ¬ 
γράμματος και την παρακολούθηση της πορείας εφαρ¬ 
μογής τους. Στο πλαίσιο αυτό λαμβάνει: (Μονάδα Β παρ. 
1 ιδίας ως άνω Κ.Υ.Α.) 

- Την μέριμνα για την ενημέρωση των κατηγοριών τελι¬ 
κών δικαιούχων που προβλέπονται στο συμπλήρωμα 
προγραμματισμού με βάση και τις οδηγίες της διαχειρι¬ 
στικής αρχής του ΚΠΣ. (παρ. 1 α) 

- Την συγκέντρωση και τον έλεγχο της πληρότητας των 
στοιχείωντων προτάσεων που υποβάλλονται, (παρ. 1 β) 

- Την αξιολόγηση των προτάσεων που υποβάλλονται, 
εφαρμόζοντας τα κριτήρια ένταξης των πράξεων στα μέ¬ 
τρα του επιχειρησιακού προγράμματος, (παρ. 1 γ) 

- Την προετοιμασία των αποφάσεων ένταξης των πρά¬ 
ξεων στα μέτρα του επιχειρησιακού προγράμματος μετά 
την ολοκλήρωση της διαδικασίας διατύπωσης γνώμης 
της διαχειριστικής αρχής του ΚΠΣ και των αρμοδίων 
Υπουργείων. Την εξέταση και την υποβολή προτάσεων 
για τα στάδια εξέλιξης των έργων που η εκτέλεσή τους 
διέπεται από τον Ν. 1418/1984, για τα οποία και απαιτείται 
προέγκριση, (παρ. 1 δ) 

- Την συγκέντρωση και τον έλεγχο των στοιχείων παρα¬ 
κολούθησης εκτέλεσης των πράξεων (μηνιαία και τριμη¬ 
νιαία δελτία παρακολούθησης) που υποβάλλουν οι τελι¬ 
κοί δικαιούχοι και την μέριμνα για την καταχώρησή τους 
στο ΟΠΣ. Την συνεργασία με τη Διαχειριστική Αρχή του 
ΚΠΣ και την Αρχή Πληρωμής για το περιεχόμενο των στοι¬ 
χείων που οι τελικοί δικαιούχοι υποβάλλουν στα μηνιαία 
και τριμηνιαία δελτία παρακολούθησης, (παρ. 1 ε) 

- Την παρακολούθηση των τελικών δικαιούχων σχετικά 
με την τήρηση των υποχρεώσεων που έχουν αναλάβει, 
καθώς και την πορεία των πράξεων που εκτελούν, ιδίως 
όσον αφορά το φυσικό, τεχνικό και οικονομικό αντικείμε¬ 
νο, το χρονοδιάγραμμα και τις προοπτικές του καθώς και 
τις υποχρεώσεις για τη δημοσιότητα, την τήρηση χωρι¬ 
στής λογιστικής μερίδας για το έργο και την τήρηση των 
πολιτικών, (παρ. 1 στ) 

• Την παρακολούθηση της πορείας εφαρμογής των μέ¬ 
τρων και των προοπτικών τους καθώς και την επεξεργα¬ 
σία προτάσεων βελτίωσής τους. (Μονάδα Β παρ. 2 ιδίας 
Κ.Υ.Α.) 

• Την προετοιμασία των στοιχείων προόδου εκτέλεσης 
των πράξεων που ζητούνται από τις αρμόδιες για την χρη¬ 
ματοδότηση δημόσιες υπηρεσίες. (Μονάδα Β παρ. 3 ιδίας 
Κ.Υ.Α.) 

• Την εξέταση καιτην πρόταση για την προέγκριση των 
σταδίων εξέλιξης των έργων που αναφέρονται στην από¬ 
φαση ένταξης και που η εκτέλεσή τους διέπεται από τον 
Ν. 1418/1984. (Μονάδα Β παρ. 4 ιδίας Κ.Υ.Α.) 

• Την πρόταση μέτρων υποστήριξης των τελικών δικαι¬ 
ούχων προκειμένου να ανταποκριθούν στις υποχρεώσεις 
τους. (Μονάδα Β παρ. 5 ιδίας Κ.Υ.Α.) 

3. Στον Προϊστάμενο της Μονάδας Γ: 

Τις πράξεις και τα έγγραφα που αφορούν: 

• Τη μέριμνα για την πραγματοποίηση των ελέγχων που 
προβλέπονται στο άρθρο 6 του Ν. 2860/2000 και ειδικό¬ 
τερα: 

- Τον έλεγχο της τήρησης της ισχύουσας νομοθεσίας 
κατά το στάδιο προετοιμασίας εκτέλεσης της πράξης, 
κατά την υποβολή της πρότασης ένταξης του έργου ή 
και μετά την ένταξή της στο επιχειρησιακό πρόγραμμα. 
Τον προληπτικό έλεγχο των έργων που εκτέλεσή τους 
διέπεται από τον Ν. 1418/1984, για την τήρηση της νο¬ 
μιμότητας στα οριζόμενα στάδια εξέλιξης της πράξης 
στην απόφαση ένταξης. (Μονάδα Γ παρ. 1 α ιδίας 
Κ.Υ.Α.) 

- Τ ον έλεγχο κατά τη διάρκεια εκτέλεσης των πράξεων, 
της νομιμότητας και κανονικότητας των δαπανών, την 
αξιοπιστία των πληροφοριών και οικονομικών στοιχείων 
που δηλώνονται από τον τελικό δικαιούχο στα πλαίσια 
των μηνιαίων και τριμηνιαίων δελτίων παρακολούθησης, 
την τήρηση των δεσμεύσεων που έχει αναλάβει ο τελικός 
δικαιούχος κατά την ένταξη του έργου στο επιχειρησιακό 
πρόγραμμα και την τήρηση των κανόνων δημοσιότητας 
σύμφωνα με τους ισχύοντες κανόνες και διατάξεις. (Μο¬ 
νάδα Γ παρ. 1 β ιδίας Κ.Υ.Α.) 

- Την πραγματοποίηση ελέγχων στις πράξεις μετά την 
γνωστοποίηση ολοκλήρωσης από τον τελικό δικαιούχο 
και την έκδοση της βεβαίωσης τήρησης των υποχρεώσε¬ 
ων του τελικού δικαιούχου. (Μονάδα Γ παρ. 1 γ ιδίας 
Κ.Υ.Α.) 

• Την αξιολόγηση των αποτελεσμάτων των ελέγχων και 
την εισήγηση λήψεως των απαραίτητων μέτρων για βελ¬ 
τίωση του συστήματος διαχείρισης και ελέγχου και μέτρα 
για την υποστήριξη των τελικών δικαιούχων προκειμένου 
να ανταποκρίνονται στις υποχρεώσεις τους. (Μονάδα Γ 
παρ. 2 ιδίας Κ.Υ.Α.) 

• Την επιμέλεια του ελέγχου των λειτουργιών της ειδι¬ 
κής υπηρεσίας σε σχέση με θέματα που θέτουν η Αρχή 
Πληρωμής, η Επιτροπή Δημοσιονομικού Ελέγχου και τα 
ελεγκτικά όργανα της Ευρωπαϊκής Ένωσης. (Μονάδα Γ 
παρ. 3 ιδίας Κ.Υ.Α.) 

• Την μέριμνα για την άμεση συγκρότηση ελεγκτικού 
οργάνου στις περιπτώσεις που υπάρχουν βάσιμες ενδεί¬ 
ξεις για την ύπαρξη παρατυπιών, τη διενέργεια του ελέγ¬ 
χου και την έκδοση του σχετικού πορίσματος και την ολο¬ 


κλήρωση της διαδικασίας μέχρι το οριστικό κλείσιμο του 
θέματος. (Μονάδα Γ παρ. 4 ιδίας Κ.Υ.Α.) 

• Την σύνταξη εκθέσεων ελέγχου και την μέριμνα για 
την καταχώρηση των πορισμάτων ελέγχων στο ΟΠΣ, με¬ 
τά την έγκρισή τους από τον Προϊστάμενο της Διαχειρι¬ 
στικής Αρχής και την κοινοποίησή τους στην Αρχή Πλη¬ 
ρωμής, την Επιτροπή Δημοσιονομικού Ελέγχου και τον 
τελικό Δικαιούχο. (Μονάδα Γ παρ. 5 ιδίας Κ.Υ.Α.) 

4. Στον προϊστάμενο της Μονάδας Δ: 

Τις πράξεις και τα έγγραφα που αφορούν: 

• Την μέριμνα για την κατάρτιση του προγράμματος 
ενεργειών τεχνικής βοήθειας-στήριξης και την υποστήρι¬ 
ξη των άλλων μονάδων στην εκτέλεση των ενεργειών αυ¬ 
τών μετά την έγκρισή τους. Την τήρηση των οικονομικών 
και τεχνικών στοιχείων των ενεργειών αυτών. (Μονάδα Δ 
παρ. 1 ιδίας Κ.Υ.Α.) 

• Την οργάνωση και την λειτουργία γραφείου ΟΠΣ το 
οποίο σε συνεργασία με την αντίστοιχη μονάδα της δια¬ 
χειριστικής αρχής του ΚΠΣ έχει την ευθύνη για την ορθή 
και απρόσκοπτη λειτουργία του ΟΠΣ στην Ε.Υ.Δ. και την 
παροχή υποστήριξης προς τους χρήστες για την ορθή 
χρήση και λειτουργία του. Την παροχή τεχνικής υποστήρι¬ 
ξης για τη λειτουργία του εξοπλισμού και του λογισμικού 
καθώς και υποστήριξη στο προσωπικό της Ε.Υ.Δ. (εκπαί¬ 
δευση κλπ.). Την οργάνωση και λειτουργία γραφείου πλη¬ 
ροφοριών για την παροχή άμεσης ενημέρωσης και κατευ¬ 
θύνσεων στους ενδιαφερομένους για θέματα του επιχει¬ 
ρησιακού προγράμματος. (Μονάδα Δ παρ. 2 ιδίας Κ.Υ.Α.) 

• Την οργάνωση και την τήρηση βιβλιοθήκης εργαλεί¬ 
ων, μελετών, στοιχείων και απαραίτητων βοηθημάτων για 
τις ανάγκες της διαχειριστικής αρχής. (Μονάδα Δ παρ. 3 
ιδίας Κ.Υ.Α.) 

• Την μέριμνα για την προώθηση αρμοδίως θεμάτων 
προσωπικού πάσης φύσεως. (Μονάδα Δ παρ. 4 ιδίας 
Κ.Υ.Α.) 

• Την τήρηση πρωτοκόλλου και αρχείου της Υπηρε¬ 
σίας, την ευθύνη διακίνησης των εγγράφων και την εν γέ- 
νει γραμματειακή υποστήριξη των μονάδων και του προ¬ 
σωπικού της. (Μονάδα Δ παρ. 5 ιδίας Κ.Υ.Α.) 

Η ισχύς της παρούσης απόφασης αρχίζει από τη δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 14 Μαρτίου 2001 

Ο ΥΠΟΥΡΓΟΣ 

Ν. ΧΡΙΣΤΟΔΟΥΛΑΚΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




